ครม.ลดภาษีกองถ่ายหนังต่างชาติ
มติครม.เห็นชอบลดภาษีนักแสดง-กองถ่ายหนังต่างประเทศหนุนการถ่ายทำภาพยนตร์ในไทยหวังสร้างแรงจูงใจเสริมรายได้ด้านท่องเที่ยวเข้าประเทศ
12 เม.ย. 2554

มติครม.เห็นชอบลดภาษีนักแสดง-กองถ่ายหนังต่างประเทศหนุนการถ่ายทำภาพยนตร์ในไทยหวังสร้างแรงจูงใจเสริมรายได้ด้านท่องเที่ยวเข้าประเทศ
นายประดิษฐ์ ภัทรประสิทธิ์  รมช.คลัง เปิดเผยว่า ที่ประชุมคณะรัฐมนตรีมีมติเห็นชอบตามข้อเสนอของกระทรวงการคลังเกี่ยวกับมาตรการภาษีเพื่อสนับสุนนการถ่ายทำภาพยนตร์ต่างประเทศในประเทศไทย
ทั้งนี้ เพื่อให้ประเทศไทยสามารถแข่งขันกับประเทศอื่นๆในภูมิภาคในการดึงดูดการลงทุนจากต่างประเทศได้โดยให้สิทธิยกเว้นภาษีเงินได้ให้กับนักแสดงภาพยนตร์ที่มีภูมิลำเนาอยู่ในต่างประเทศสำหรับเงินได้พึงประเมินที่ได้รับจากการแสดงภาพยนตร์ในประเทศไทยโดยบริษัทหรือห้างหุ้น
ส่วนนิติบุคคลที่ตั้งขึ้นตามกฎหมายต่างประเทศที่ได้รับอนุญาตให้สร้างภาพยนตร์ต่างประเทศในประเทศไทยจากคณะกรรมการพิจารณาภาพยนตร์และวีดิทัศน์ตามกฎหมายว่าด้วยภาพยนตร์และวีดิทัศน์ทั้งนี้ สำหรับเงินได้พึงประเมินที่ได้รับตั้งแต่วันที่ 1 ม.ค.  2554 ถึงวันที่ 31 ธ.ค. 2558
นายประดิษฐ์   กล่าวว่า "มาตรการภาษีเพื่อสนับสนุนการถ่ายทำภาพยนตร์ต่างประเทศในประเทศไทยข้างต้น นอกจากจะเป็นแรงจูงใจให้มีการลงทุนจากต่างประเทศแล้วยังมีส่วนช่วยส่งเสริมการท่องเที่ยวอีกทางหนึ่งอันจะเป็นการเพิ่มรายได้ให้กับประเทศทั้งจากภาคการผลิตและภาคการบริการที่เกี่ยวข้องกับการถ่ายทำภาพยนตร์ต่างประเทศด้วย"